Imtella' Awwissu 4, 2021 Ritratti: Carsten Rehder/DPA via AP Raġel ta' 84 sena fil-Ġermanja weħel 14-il xahar ħabs sospiżi u multa ta' €250,000 wara li f'daru nstabu armamenti bla liċenzja, inkluż tank tal-gwerra. It-tagħmir militari fid-dar tal-anzjan, f'Heikendorf, huwa tat-Tieni Gwerra Dinjija, b'ġirien tal-anzjan jgħidu li rawh juża t-tank tal-gwerra bħala moħriet biex iwarrab il-borra. Il-Qorti ordnat lill-anzjan biex ibigħ jew jagħti b'donazzjoni t-tank u l-kanun lil xi mużew jew kollettur privat fis-sentejn li ġejjin. Qed ikun irrappurtat li mużew fl-Istati Uniti esprima interess li jakkwista t-tank tal-gwerra, waqt li kolletturi fil-Ġermanja avviċinaw lill-anzjan biex jixtru assault rifles u pistoli. It-tank tal-gwerra diġà ttieħed minn fuq il-proprjetà tal-anzjan mill-militar, fejn mal-20 suldat ħadu disa' sigħat biex irnexxielhom iċaqalquh.